อสส. ยัน ฟ้อง ปธ.วิปฯรบ.คดีทุจริตสนามฟุตซอล ทันแน่ ยึดอายุความ 20 ปี
อัยการสูงสุด ยืนยันคดี ป.ป.ช.ชี้มูล ประธานวิปรัฐบาล ทุจริตสนามฟุตซอลโคราช ถ้ามีหลักฐานฟ้องทัน ไม่ขาดอายุความแน่นอน เพราะยึดตามอายุความใหญ่ 20 ปีวันที่ 28 พ.ค. นายวงศ์สกุล กิตติพรหมวงศ์ อัยการสูงสุด กล่าวถึงความคืบหน้าคดีที่คณะกรรมการป้องกันและปราบปรามการทุจริตแห่งชาติ หรือ ป.ป.ช. ส่งสำนวนและมีมติชี้มูลความผิด นายวิรัช รัตนเศรษฐ ประธานวิปรัฐบาล และ ส.ส.บัญชีรายชื่อ พรรคพลังประชารัฐ ในคดีทุจริตจัดสรรงบประมาณก่อสร้างสนามฟุตซอล ใน จ.นครราชสีมา ว่า สำนวนคดีนี้ ยังอยู่ระหว่างคณะทำงานอัยการที่ตั้งขึ้นมารับชอบพิจารณา ยังไม่ส่งมาถึงตนเอง ยืนยันว่า คดีนี้ยังไม่ขาดอายุความ ที่จะยื่นฟ้องต่อศาลแน่นอน โดยอายุความตามกฎหมาย ป.ป.ช. เป็นเพียงหลักการเงื่อนไขการขั้นตอนทำงานเท่านั้นว่า ควรต้องทำให้เสร็จภายในกี่วัน แต่ถ้าไม่ทันกำหนดก็ไม่เป็นไร เพราะยังมีอายุความ ถ้าอายุความใหญ่ 20 ปี ก็ต้องนับอายุความตามนี้ คดีนี้เป็นคดีใหญ่ มีข้อเท็จจริงมากมายและซับซ้อน เมื่อไม่นานมานี้ ก็เพิ่งได้รับสำนวนเพิ่มเติมอีก 6-7 สำนวน จึงต้องใช้เวลาพิจารณาด้วยความรอบคอบ ยืนยันว่าคดีนี้ไม่ขาดอายุความแน่นอน หากหลักฐานเพียงพอสามารถพิจารณาสั่งฟ้องต่อศาลได้
อัยการสูงสุด ยืนยันคดี ป.ป.ช.ชี้มูล ประธานวิปรัฐบาล ทุจริตสนามฟุตซอลโคราช ถ้ามีหลักฐานฟ้องทัน ไม่ขาดอายุความแน่นอน เพราะยึดตามอายุความใหญ่ 20 ปี 
วิรัช รัตนเศรษฐ์,ทุจริตสนามฟุตซอล,สนามฟุตซอลโคราช,ประธานวิปรัฐบาล,ฟ้องคดีสนามฟุซอลทันแน่,อัยการสูงสุด,อายุความ 20 ปี,ข่าวทั่วไป